Broj: 711-I-458-P-252-21/23-05-21

Zagreb, 4. ožujka 2022.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 39. stavka 1. Zakona o sprječavanju sukoba interesa („Narodne novine“ broj 26/11., 12/12., 126/12., 48/13. i 57/15., u daljnjem tekstu: ZSSI), **u predmetu dužnosnika Milivoja Kurtova, općinskog načelnika Općine Pakoštane,** na 162. sjednici, održanoj dana 4. ožujka 2022.g., donosi sljedeću:

**ODLUKU**

**Postupak za odlučivanje o sukobu interesa protiv dužnosnika Milivoja Kurtov općinskog načelnika Općine Pakoštane neće se pokrenuti, s obzirom da iz prikupljenih podataka i dokumentacije, ne proizlazi da je dužnosnik u svojstvu općinskog načelnika Općine Pakoštane sudjelovao u odlučivanju o prodaji zemljišta obrtu u vlasništvu njegovog sina, odnosno ne proizlazi da je povodom navedenih okolnosti došlo zlouuporabio pravo odlučivanja propisano člankom 7. točkom c) ZSSI-a.**

Obrazloženje

Protiv dužnosnika Milivoja Kurtova, općinskog načelnika Općine Pakoštane , podnesena je 02. studenog 2021.g. anonimna prijava mogućeg sukoba interesa koja je u knjizi ulazne pošte Povjerenstva zaprimljena pod brojem: 711-U-5305-P-252/21-01-5.

U prilogu prijave koja je Povjerenstvu poslužila kao izvor informacija za daljnje postupanje dostavljen je novinski članak u kojem se u bitnom navodi da je Općina Pakoštane prodala građevinsko zemljiše površine veće od 4600 m2 po cijeni od 147 kuna po m2 obrtu Karaba koji glasi na Šimu Kurtova, sina općinskog načelnika. Nadalje se navodi da nekadašnje općinsko zemljište glasi na Šimu Kurtova, dok je u katastru zemljišta još uvijek na navedenoj čestici upisan Milivoj Kurtov kao nositelj prava građenja.

Nadalje se navodi kako se općinski načelnik Milvoj Kurtov očitovao da je u svemu mjerodavno stanje u zemljišnim knjigama, kao i da je nekada ranije na toj čestici imao pravo građenja, a u odnosu na predmetnu prodaju da je Općinsko vijeće raspisalo natječaj za prodaju zemljišta i s komisijom kojui je imenovalo donijelo sve odluke, a on se morao izuzeti iz svih postupaka.

Člankom 3. stavkom 1. podstavkom 43. ZSSI-a propisano je da su općinski načelnici i njihovi zamjenici dužnosnici u smislu navedenog Zakona. Uvidom u Registar dužnosnika utvrđeno je da je Milivoj Kurtov obnašao dužnost općinskog načelnika Pakoštane u mandatu 2013. – 2017, 2017-2021. te da istu dužnost obnaša i u aktualnom mandatu, od 21. svibnja 2021.g.

Člankom 39. stavkom 1. ZSSI-a propisano je da Povjerenstvo može pokrenuti postupak iz svoje nadležnosti na temelju svoje odluke povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika. O pokretanju ili nepokretanju postupka Povjerenstvo donosi pisanu odluku.

Člankom 2. stavkom 1. ZSSI-a propisano je da u obnašanju javne dužnosti dužnosnici ne smiju svoj privatni interes stavljati iznad javnog interesa. Stavkom 2. istog članka Zakona propisano je da sukob interesa postoji kada su privatni interesi dužnosnika u suprotnosti s javnim interesom, a posebice kada privatni interes dužnosnika utječe ili se osnovano može smatrati da utječe ili kada privatni interes dužnosnika može utjecati na njegovu nepristranost u obavljanju javne dužnosti.

Člankom 7. ZSSI-a propisana su zabranjena djelovanja dužnosnika, dok su člankom 5. propisana načela koja su dužnosnici dužni poštivati u obnašanju javnih dužnosti.

Povodom navoda u prijavi, Povjerenstvo je od Općine Pakoštane izvršilo uvid u mrežnu stranicu Općine Pakoštane na kojoj je objavljena Odluka o prodaji građevinskog zemljišta od dana 17. srpnja 2020. KLASA: 022-05/20-01/212 URBROJ:2198/18-01-05/01-20-05, kojom je Općina Pakoštane prodala Šimi Kurtovu, kao vlasnika obrta za ugostiteljstvo i turizam „KARABA„, građevinsko zemljište, i to oznake čest. kat.broj 5367/27 nove izmjere koja odgovara čest. zem. broj 1227/40 stare izmjere k.o. Pakoštane, u površini od 463 m2, upisano u zk. ul. 2840 k.o. Pakoštane, zk. ul. 3415 k.o. Pakoštane.

Povjerenstvo je od Općine Pakoštane zatražilo dostavu Odluke o javnom natječaju, Odluku o prodaji, kupoporodajni ugovor, kojom je Općina Pakoštane prodala građevinsko zemljište Šimi Kurtovu, vlasniku obrta ,,KARABA“ i to oznake čest. kat.broj 5367/27 nove izmjere koja odgovara čest. zem. broj 1227/40 stare izmjere k.o. Pakoštane, u površini od 463 lm2 upisano u zk. ul. 2840 k.o. Pakoštane, zk. ul. 3415 k.o. Pakoštane, te ukoliko postoji, drugu odluku kojom je imenovanom prodano koje drugo zemljište i jesu li plaćene kupoprodajne cijene te je također zatraženo očitovanje o cjelokupnom tijeku postupka javnog natječaja za prikupljanje ponuda za prodaju naprijed navedenog građevinskog zemljišta, odnosno kojeg drugog zemljišta, s podacima gdje i kada su natječaji objavljeni, podatke o pristiglim ponudama, načinu formiranju cijene, proceduri donošenja odluke o izboru ponuditelja, tko je u donošenju istih odluka sudjelovao te je li u navedenom postupku sudjelovao općinski načelnik Milivoj Kurtov.

U očitovanju Općine Pakoštane koje je u Povjerenstvu zaprimljeno 10. siječnja 2021. KLASA: 022-05/20-01/212 URBROJ: 2198/18-01-05/01-21-10 u predmetu prodaje nekretnine kat. čest, broj 5367/27 nove izmjere koja odgovara čest. zem. broj 1227/40 stare izmjere k.o. Pakoštane, u poduzetničkoj zoni u Pakoštanima (Servisnzona Pakoštane), dalje u tekstu: čest. zem. 1227/40 , k.o. Pakoštane, obrtu KARABA vl. Šime Kurtov iz Pakoštana, dostavlja se dokumentacija sa konstatacijama, kako slijedi:

1. Izvadak iz ELABORATA PROCJENE VRIJEDNOSTI NEKRETNINE Br. 10-117 od 19.01.2011. godine, izrađenog kod VULIDUS d.o.o. Zadar, Stjepana Radića 16a (kč.br. 1227/9-13 i 1227/40 k.o. Pakoštane, Poduzetnička zona „Servisna zona“ 23211 Pakoštane, vlasnik: Općina Pakoštane, početna procijenjena vrijednost zemljišta iznosi 20,00 EUR-a/m 2 - cijena se preračunava u kune po srednjem tečaju HNB) - uvidom u podatke iz procjembenog elaborata, prikazani su podaci o početnim cijenama zemljišta u poslovnoj zoni Grabi (na boljoj lokaciji i veće atraktivnosti) i poslovnoj zoni Sopot (lošijoj lokaciji i manje atraktivnosti) te je izvršena usporedba u odnosu na poduzetničku zonu Pakoštane, i u nalazu vještaka određena je početna cijena u iznosu od 20,00 EUR-a po m 2 (podaci str. 25. Elaborata)

2. ODLUKA Općinskog vijeća Općine Pakoštane o provedbi natječaja za prikupljanje ponuda za prodaju građevinskog zemljišta u poduzetničkoj zoni Pakoštane ili za osnivanje prava građenja na građevinskom zemljištu u poduzetničkoj zoni Pakoštane od 06.04.2011. godine („Službeni glasnik Općine Pakoštane” br. 1/2011)- u Odluci se navodi da početna cijena na javnom natječaju ne može biti manja od 20EUR-a/m 2 preračunato u kune po srednjem tečaju HNB-a na da uplate kupoprodajne cijene;

3. ODLUKA Općinskog vijeća Općine Pakoštane o izmjenama i dopunama ODLUKE o provedbi natječaja za prikupljanje ponuda za prodaju građevinskog zemljišta u poduzetničkoj zoni Pakoštane ili za osnivanje prava građenja na građevinskom zemljištu u poduzetničkoj zoni Pakoštane od 27.07.2011. godine (“Službeni glasnik Općine Pakoštane” br. 2/2011);

4. ODLUKA Općinskog vijeća Općine Pakoštane o dopuni ODLUKE o provedbi natječaja za prikupljanje ponuda za prodaju građevinskog zemljišta u poduzetničkoj zoni Pakoštane ili za osnivanje prava građenja na građevinskom zemljištu u poduzetničkoj zoni Pakoštane od 28.10.2011. godine (“Službeni glasnik Općine Pakoštane” br. 3/2011);

5. ZAKLJUČAK Općinskog vijeća Općine Pakoštane o imenovanju Povjerenstva za provedbu natječaja za prikupljanje ponuda za prodaju građevinskog zemljišta u poduzetničkoj zoni Pakoštane ili za osnivanje prava građenja na građevinskom zemljištu u poduzetničkoj zoni Pakoštane („Službeni glasnik Općine Pakoštane 44 br. 1/2011);

6. ODLUKA Općinskog vijeća Općine Pakoštane o izmjeni ZAKLJUČKA o imenovanju Povjerenstva za provedbu natječaja za prikupljanje ponuda za prodaju građevinskog zemljišta u poduzetničkoj zoni Pakoštane ili za osnivanje prava građenja na građevinskom zemljištu u poduzetničkoj zoni Pakoštane („Službeni glasnik Općine Pakoštane 44 br. 4/2013);

7. NATJEČAJ od 26.06.2020. godine o prodaji građevinske parcele čest. zem. broj 1227/40 k.o.Pakoštane koji natječaj je bio objavljen u dnevnom tisku Zadarski list od2 7.06.2020. godine (prilog - isječak iz tiska) - natječaj i na oglasnoj ploči u upravnoj zgradi Općine Pakoštane te na webu Općine Pakoštane www.opcina- pakostane.hi (prilog - izvadak sa web-a);

8. ZAPISNIK Povjerenstva za provedbu javnog natječaja (imenovano od strane Općinskog vijeća Općine Pakoštane) od 16.07.2020. godine sa Javnog otvaranja ponuda po javnom natječaju objavljenom u Zadarskom listu dana 27.06.2020. godine - na natječaj je pristigla jedna ponuda od obrta za ugostiteljstvo i turizam KARABA vlasnik Šime Kurtov, Pakoštane, Brune Bušića 116;

9. ODLUKA Zamjenika Općinskog načelnika Općine Pakoštane od 17.07.2020. godine, o prodaji građevinskog zemljišta čest. zem. broj 1227/40 s.i. k.o. Pakoštane, obrtu za ugostiteljstvo i turizam KARABA, vlasnik Šime Kurtov, Pakoštane, Brune Bušića 116 - na odluci je kod vršitelja dužnosti javnog bilježnika Zorane Brčić u Biogradu na Moru, Šetalište kneza Branimira 2, ovjeren potpis zamjenika općinskog načelnika Josipa Klarić, pod brojem OV-4212/2020 od 20.07.2020.;

10. UGOVOR o kupoprodaji građevinskog zemljišta u poduzetničkoj zoni Pakoštane (prodaja čest. zem. broj 1227/40 s.i. k.o. Pakoštane) od 17.07.2020. godine, kojeg je za Općinu Pakoštane zaključio zamjenik općinskog načelnika Općine Pakoštane Josip Klarić - na ugovoru je kod vršitelja dužnosti javnog bilježnika Zorane Brčić u Biogradu na Moru, izvršena ovjera potpisa zamjenika općinskog načelnika Josipa Klarića pod brojem OV-4213/2020 od 20.07.2020. te pod brojem OV-4214/2020 od 20.07.2020.;

11. ANEKS UGOVORA o kupoprodaji građevinskog zemljišta u poduzetničkoj zoni Pakoštane (prodaja čest. zem. broj 1227/40 s.i. k.o. Pakoštane) od 13.07.2020. godine, kojeg je za Općinu Pakoštane zaključio zamjenik općinskog načelnika Općine Pakoštane Josip Klarić - na ugovoru je kod vršitelja dužnosti javnog bilježnika Zorane Brčić u Biogradu na Moru izvršena ovjera potpisa zamjenika općinskog načelnika Josipa Klarić pod brojem OV-4351/2020 od 23.07.2020. i brojem OV-4352/2020 od23.07.2020.;

12. KARTICA kupaca po nivo i naknadi od 04.01.2022. godine - prodaja zemljišta obrtu za ugostiteljstvo i turizam KARABA, vlasnik Šime Kurtov (Milivoja Kurtov)a, Pakoštane, Brune Bušića 116, zaduženje po osnovu gore navedenog ugovora, prema kojem je zemljište plaćeno u cijelosti, - ostalih zaduženja po osnovu kupnje zemljišta osim zaduženja po gore navedenom ugovoru nema, niti je Šime Kurtov (kao vlasnik obrta ili samostalno) ili članovi njegove obitelji (kao vlasnici tvrtki ili samostalno) upio/kupili od Općine Pakoštane bilo koju drugu nekretninu;

13. Izvadak iz PROCJEMBENOG ELABORATA - 05/21 od veljače 2021. godine, izrađen kod VALIDUS d.o.o. Zadar, za građevinsko zemljište u poduzetničkoj zoni (koje nije prodano) - procjena vrijednosti nekretnina u poduzetničkoj zoni iznosi 20,43EUR-a po m 2 (po srednji tečaju HNB na dan vrednovanja, l EUR=7,54kn) - prije izrade novog procjembenog elaborata u međuvremenu izvršeno je kompletno infrastrukturno uređenje poslovne zone - po potrebi dokazi (što je dodatni razlog za izradu novog procjembenog elaborata), a uvidom u podatke iz procjembenog elaborata, prikazani su podaci o početnim cijenama zemljišta u poslovnoj zoni u Poličniku i poslovnoj zoni Biograd, koje su značajno niže od cijena nekretnina u poduzetničkoj zoni Pakoštane te se vrši usporedba sa postignutim cijenama prodaje zemljišta u poduzetničkoj zoni Pakoštane i određuje početna cijena u iznosu od 20,43 EUR-a/m 2 (podaci str. 25. Elaborata);

14. MIŠLJENJE Zadarske županije, Zajedničkog procjeniteljskog povjerenstva Zadarske županije i Grada Zadra povodom zahtjeva Općine Pakoštane od 04.03.2021. godine da je procjembeni elaborat broj elaborata PE-05/21 od veljače 2021. godine, izrađen u skladu sa odredbama Zakona o procjeni vrijednosti nekretnina (Narodne novine broj 78/15) i Pravilnikom o metodama procjene vrijednosti nekretnina (NN br. 105/15)

15. OBAVIJEST (OBJAVA) o sprečavanju sukoba interesa - temeljem članka 80. stavak 2. točka 1. Zakona o javnoj nabavi, objavljeno na web-u Općine Pakoštane, u linku „JAVNA NABAVA“ da Općina Pakoštane ne zaključuje ugovore o javnoj nabavi u svojstvu ponuditelja, člana zajednice ponuditelja ili pod izvoditelja sa obrtom KARABA, vlasnik Šime Kurtov, Pakoštane, Brune Bušiča 116—po potrebi dokazi - na postupak prodaje zemljišta ne primjenjuje se Zakon o javnoj nabavi, primjenjuju se drugi pravni propisi i opći akti kojima je propisan način stjecanja prava vlasništva na javnom natječaju, uz poštivanje i odredbi Zakona o sprečavanju sukoba interesa, te odlukom o provedbi natječaja nije isključeno pravo natjecanja i sjecanja prava vlasništva (ukoliko ispunjava uvjete iz natječaja) bilo kojem natjecatelju pa i obrtu KARABA vlasnik Šime Kurtov, Pakoštane, Brune Bušića 116;

U očitovanju se navodi kako je iz priložene dokumentacije razvidno da općinski načelnik Općine Pakoštane Milivoj Kurtov nije sudjelovao u postupku prodaje zemljišta oznake čest, zem. broj 1227/40 s.i. k.o. Pakoštane, u korist obrta KARABA, vlasnik Šime Kurtov, Pakoštane, Brune Bušića 116, kao i da u u postupku prodaje navedene nekretnine nije bilo žalbi, pritužbi ili bilo kakvih drugih predstavki od strane pravnih ili fizičkih osoba koje posluju i žive na području Općine Pakoštane, te da je realizacija projekta izgradnja vinarije na čest. zem. broj 1227/40 s.i. k.o. Pakoštane, i ostalih investicijskih projekata u poduzetničkoj zoni od strane drugih pravnih subjekata, pridonose razvoju Općine Pakoštane kao jedinice lokalne samouprave (naplata doprinosa, poreza, otvaranje novih radnih mjesta itd.).

Povjerenstvo je izvršilo uvid u Registar dužnosnika koji vodi te utvrdilo kako je Šime Kurtov OIB: 72567673694 sin dužnosnika, dok je uvidom u obrtni registar utvrdilo da je ista osoba vlasnik obrta za ugostiteljstvvo i turizam „KARABA“ vlasnik Šime Kurtov, Pakoštane, Brune Bušića 116.

Uvidom u pribavljene podatke, Povjerenstvo je utvrdilo kako je Općinsko vijeće Općine Pakoštane 2011. godine donijelo odluku ( uz nekoliko izmjena i dopuna) o provedbi natječaja za prikupljanje ponuda za prodaju građevinskog zemljišta u u poduzetničkoj zoni Pakoštane ili za osnivanje prava građenja na građevinskom zemljištu u poduzetničkoj zoni Pakoštane koja se, između ostalog, odnosila i na zemljište čest. zem. broj 1227/40 koja odgvara kat.čest.5367/27 površine 4.631 m2. Nadalje, Općinsko vijeće Općine Pakoštane imenovalo je povjerenstvo za provedbu natječaja za prikupljanje ponuda za prodaju građevinskog zemljišta u u poduzetničkoj zoni Pakoštane ili za osnivanje prava građenja na građevinskom zemljištu u poduzetničkoj zoni Pakoštane odlukama od 06. travna 2011. i 30. listopada 2013., dok je natječaj objavljen 26. lipnja 2020. od strane Općine Pakoštane te je povodom istog pristigla jedna ponuda od obrta za ugostiteljstvo i turizam KARABA, vlasnik Šime Kurtov, Pakoštane, Brune Bušića 116.

Zamjenik općinskog načelnika Općine Pakoštane donio je 17.07.2020. godine, odluku o prodaji građevinskog zemljišta čest. zem. broj 1227/40 s.i. k.o. Pakoštane, obrtu za ugostiteljstvo i turizam KARABA vlasnik Šime Kurtov, Pakoštane, Brune Bušića 116, slijedom koje je zamjenik općinskog načelnika Općine Pakoštane Josip Klarić sklopio ugovor o kupoprodaji građevinskog zemljišta u poduzetničkoj zoni Pakoštane (prodaja čest. zem. broj 1227/40 s.i. k.o. Pakoštane) od 17.07.2020. godine sa Šimom Kurtovom, vlasnikom obrta za ugostiteljstvo i turizam KARABA.

Dužnosnik ne može biti nepristran kada bi u izvršavanju ovlasti koje ima odlučivao o prodaji zemljiišta obrtu svoga sina, s njime povezane osobe, jer bi tada na njega utjecali privatni interesi koji proizlaze iz ove povezanosti, slijedom čega bi u toj situaciji došlo do zlouporabe propisanih ovlasti.

Imajući u vidu da iz prikupljenih podataka i dokumentacije, ne proizlazi da je dužnosnik u svojstvu općinskog načelnika Općine Pakoštane na bilo koji način sudjelovao u odlučivanju o prodaji predmetnog zemljišta obrtu u vlasništvu njegovog sina, već da se izuzeo od postupanja i za to ovlastio svog zamjenika, što uključuje donošenje odluke o prodaji te potpisivanje kupoprodajnog ugovora, kao i da je vlasnik navedenog obrta bio jedini ponuditelj u javnom natječaju, nije utvrđeno da bi dužnosnik zlouporabio pravo odlučivanja, odnosno postupio suprotno odredbi članka 7. točke c) ZSSI-a.

Slijedom navedenog, kako Povjerenstvo nije steklo saznanja iz kojih bi proizlazilo da je u postupanju dužnosnika došlo do moguće povrede odredbi ZSSI-a donijelo je odluku kao što je navedeno u izreci ovoga akta.

PREDSJEDNICA POVJERENSTVA

Nataša Novaković, dipl. iur.

Dostaviti:

1. Dužnosnik Milivoj Kurtov, osobnom dostavom
2. Podnositelj, putem dostavljene adrese e-pošte
3. Objava na internetskoj stranici Povjerenstva
4. Pismohrana